Spart, a parser generator framework 100% C# - CodeProject 11,575,925 members (58,587 online)
256.7K 4.7K 127
Surya Last Visit: 31-Dec-99 18:00 Last Update: 3-Jul-15 8:05Refresh12 Next » 'Eskom se Singh moet ook strafregtelik aangekla word' | Netwerk24
'Eskom se Singh moet ook strafregtelik aangekla word'
Deur Llewellyn Prince 23 Januarie 2018 09:44
Anoj Singh, Eskom se voormalige finansiële hoof. Foto: Witness Media
Anoj Singh, Eskom se voormalige finansiële hoof, sowel as Matshela Koko, vorige waarnemende hoof, moet luidens die vakverbond Saftu ook strafregtelik aangekla word vir misdade teen die mense van Suid-Afrika.
Zwelinzima Vavi, hoofsekretaris van Saftu, het Dinsdagoggend so gesê in ’n verklaring waarin die vakbond Singh se bedanking Maandagaand verwelkom het.
Vavi meen Koko moet ook bedank omdat hy en Singh albei “deur ernstige beweringe van korrupsie en ander onbehoorlike optrede in die gesig gestaar word”.
Zwelinzima Vavi het Anoj Singh se bedanking Maandagaand verwelkom. Foto: Daily Sun
“Hulle en ander het die land se elektrisiteitsverskaffer tot op die rand van bankrotskap gebring wat vernietigende gevolge vir alle Suid-Afrikaners en die land se ekonomie sou gehad het.
“Soos die presidensie in ’n verklaring sê: ‘Eskom is noodsaaklik vir Suid-Afrika se ekonomie. As ’n belangrike faktor vir ekonomiese groei en maatskaplike transformasie kan enige verdere agteruitgang van Eskom se finansiële en operasionale omstandighede ’n erge impak op die land hê’,” sê Vavi in die verklaring.
Vavi voeg by Saftu ondersteun om bogenoemde rede ook die regering se oproep op alle werknemers van Eskom en ander rolspelers wat bewyse van wandade het om dit onder die aandag van wetstoepassingsagentskappe te bring sodat alle oortreders aan die pen kan ry.
Hy sê Saftu wens ook die nuwe Eskom-direksie alle sukses toe in hul formidabele taak om dit van ’n ramp te red en ook te hervestig as ’n doeltreffende en betroubare verskaffer van bekostigbare elektrisiteit.
Singh is veronderstel om Dinsdagmiddag ook voor die parlement se ondersoek na staatskaping by Eskom te getuig.
Meer oor: Anoj Singh | Matshela Koko | Eskom | Saftu | Staatskaping
Singh kry sy kans om te sing by Eskom-ondersoek